Broj: 01/1-11-1-531/22

Sarajevo, 01.12.2022. godine

Na osnovu člana 28. Zakona o javnim nabavkama BiH (“Službeni glasnik BiH”, broj: 39/14 i 59/22), Općina Stari Grad Sarajevo upućuje:

**POZIV ZA UČEŠĆE U PREGOVARAČKOM POSTUPKU BEZ OBJAVE OBAVJEŠTENJA ZA NABAVKU:**

**Hitna sanacija dijela krova u ulici Harbina broj 15, Općina Stari Grad Sarajevo.**

**1. Poziv za dostavu ponuda**

Pozivamo Vas da dostavite ponudu za učešće u pregovaračkom postupku bez objave Obavještenja o nabavci za izvođenje radova: **Hitna sanacija dijela krova u ulici Harbina broj 15, Općina Stari Grad Sarajevo.**

**2. Opis predmetne nabavke**

Radovi hitne sanacije krova u ulici Harbina broj 15, obuhvataju sljedeće radove: demontaža izgorjelog krova, čišćenje tavana i ostalih stvari koje su uništene usljed požara, demontaža potkovice i horizontalnih oluka, nabavka, transport i ugradnja elemenata nove krovne konstrukcije, nabavka, transport i ugradnja poprečne i podužne letve, nabavka, transport i ugradnja horizontalnih i vertikalnih oluka, nabavka, transport i ugradnja novog crijepa što sličnijeg postojećem, nabavka, transport i ugradnja novih grebenjaka, te nabavka transport i ugradnja materijala u poziciju nove drvene potkovice.

**3. Ugovorni organ**

Općina Stari Grad Sarajevo, ulica Zelenih beretki 4, 71000 Sarajevo. Kontakt osoba za proceduralna pitanja javne nabavke: Kontakt osoba: Amina Hasić, Telefon: 033/ 282-375.

**4. Vrsta postupka**

Pregovarački postupak bez objave Obavještenja o nabavci

**5. Mjesto izvođenja radova:**

ulica Harbina broj 15, Općina Stari Grad Sarajevo.

**6. Trajanje ugovora ili rok isporuke**

Po ispunjenju obaveza ugovornih strana

**7. Način plaćanja:**

Plaćanje će se izvršiti u roku od 30 (trideset) dana od dana dostavljanja fakture od strane izabranog ponuđača.

**8. Sadržaj ponude:**

 **8.1. Prema tenderskoj dokumentaciji.**

**8.2. Specifikacija koja je data u prilogu.**

**Ponuđač je dužan dokumentaciju numerisati u skladu sa navedenim redoslijedom sadržaja ponude, a što je u skladu sa TD koja je sastavni dio ovog Poziva.**

**9. Ponuđena cijena**

9.1. Ponuđač će unijeti cijenu u Obrazac za cijenu ponude koja je data u prilogu

9.2. Sve cijene ponuđač će navesti u domaćoj valuti ( konvertibilna marka - KM).

**10. Period opcije ponude**

Ponuda će ostati validna u periodu od 60 (šezdeset) dana. U izuzetnim okolnostima, ugovorni organ može zahtijevati od ponuđača da produži period važenja ponude za dodatni period. Zahtjev i odgovor ponuđača trebaju se dostaviti pismenim putem.

**11. Alternativni prijedlozi ponuđača**

Alternativni prijedlozi ponuđača nisu dozvoljeni.

**12. Jezik**

Ponudu dostaviti na jednom od službenih jezika BIH.

**13. Rok dostave ponuda i datum održavanja pregovora**

**Ponuda se dostavlja na način propisan u tački 10. Tenderske dokumentacije najkasnije do 07.12.2022. godine do 09,00 sati**. Ponude se predaju na protokolu govornog organa ili putem pošte, na adresu ugovornog organa, u zatvorenoj i zapečaćenoj koverti na kojoj mora biti navedeno:

“NAZIV UGOVORNOG ORGANA: Općina Stari Grad Sarajevo

ADRESA: Zelenih beretki 4, 71000 Sarajevo

PONUDA ZA NABAVKU: **Hitna sanacija dijela krova u ulici Harbina broj 15, Općina Stari Grad Sarajevo.**

**Broj nabavke: 358/22**

**„NE OTVARAJ” do 07.12.2022. godine**

**Naziv i adresa ponuđača/grupe ponuđača.“**

**Otvaranje pristiglih ponuda kao i postupak pregovaranja obaviće se 07.12.2022. godine sa početkom u 10,00 sati, u zgradi Općine Stari Grad Sarajevo, objekat ”B” , sala 109.**

**Detaljne upute o sadržaju i načinu dostavljanja ponude su date u tačkama 9. i 10. Tenderske dokumentacije za predmetnu nabavku.**

**14. Kriterij za odabir najpovoljnije ponude- Najniža cijena prihvatljive ponude**.

**Nakon obavljenih pregovora uputiće se poziv za dostavu konačne ponude najpovoljnijem ponuđaču, a sve u skladu sa članom 28. Zakona o javnim nabavkama („Službeni glasnik BiH broj: 39/14 i 59/22).**

Prilog:

\* Tenderska dokumentacija

 **Predsjednik Komisije za javne nabavke**

 **Aldiana Kavazović, dipl.pravnik**